Novocusnecum
Novocusnecum (Russice Новокузнецк), olim Cusnezia (Russice Кузнецк), urbs est in regione Kemerovensi Foederationis Russicae, circa 550 milia incolarum habens, in Siberia occidentali ad Tomum fluvium in ostio Condomae fluvii sita. Magni valoris sedes metallurgiae et industriae carbonariae Russiae est. Stationem ferriviariam et aeroportum habet.

Historia urbis 
Cusnezia, vulgo Kuznetzk, circa annum 1618 ut castellum Sibiricum condita, fuit una e primis urbibus Russicis in Siberia. Anno 1929 prope Cusneziam constructio officinae metallurgicae incepta est. Iuxta officinam illam oppidum nomine Sad-gorod (Russice Сад-город, i.e. 'Hortus-urbs') emersit, quod die 3 Iulii 1931 factum est urbs Novocusnecum seu vulgo Novokuznetzk (Новокузнецк, i.e. 'Cusnezia Nova'). Urbs illa mense Martio anno 1932 Cusneziam adiunxit, a mense Maio eodem anno Stalinsk (Сталинск, in honorem Iosephi Stalin), et a die 5 Novembris anno 1961 denuo Novocusnecum nominata.

Notae

Nexus externus 

Condita 1618
Urbes regionis Kemerovensis